Milan Kundera (s. 1. huhtikuuta 1929 Brno, Tšekkoslovakia) on yksi tunnetuimmista tšekkiläisistä kirjailijoista. Kunderan ensimmäinen romaani oli vuonna 1967 ilmestynyt "Pila". Kundera osallistui 1968 Prahan kevääseen, jonka jälkeen hänen työnsä kiellettiin Tšekkoslovakiassa aina samettivallankumouksen vuoteen 1989 asti. Kommunistihallinnon vainoaman Kunderan annettiin siirtyä Ranskaan vuonna 1975. Häneltä vietiin Tšekkoslovakian kansalaisuus 1979 ja vuonna 1981 hänelle myönnettiin Ranskan kansalaisuus. Hän on romaanien lisäksi kirjoittanut näytelmiä, runoja ja esseitä. Kundera tunnetaan erityisesti filosofisista teemoistaan.